
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ 

ГР.БУРГАС

ДОКЛАДНА ЗАПИСКА

     ОТ ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Oпределяне представител на Община Бургас в общото събрание на съдружниците на „БУРГАСИНВЕСТ” ООД и определяне начина на гласуване на проекто-решенията.
УВАЖАЕМИ ОБЩИНСКИ СЪВЕТНИЦИ,


В Община Бургас постъпи покана вх. №70-00-8689/15.12.2015г. от Радостин Апостолов Панайотов - управител на „БУРГАСИНВЕСТ“ ООД, за свикване на общо събрание на съдружниците, в която е посочено, че същото ще се проведе на 29.01.2016 г. от 14:00 ч., в административната сграда на „БУРГАСИНВЕСТ“ ООД, находяща се на адрес: гр. Бургас, ул. „Шейново“ № 8. С допълнително писмо,  с вх. №70-00-115/07.01.2016 г. управителят на „БУРГАСИНВЕСТ“ ООД е представил проекто-решенията по дневния ред на заседанието, което ще се проведе на 29.01.2016 г. от 14 ч.
Въпросите от дневния ред са свързани с вземане на решение за предявяване на искове на Дружеството срещу бившия Управител на дружеството Атанас Щерев и назначаване  на представител за водене на процеса срещу него, както и приемане на промени в дружествения договор на дружеството. 
В съответствие с изискванията на чл. 138 от Търговски закон, чл.21, ал.1, т.9 от Закона за местното  самоуправление и местната администрация

и чл. 17 от Дружествения договор на „БУРГАСИНВЕСТ“ ООД предлагам, Общински съвет - Бургас да вземе следните

РЕШЕНИЯ:

І.  Определя …………………………………………… за представител на Община Бургас в общото събрание на съдружниците на „„БУРГАСИНВЕСТ“ ООД, насрочено на 29.01.2016 г. от 14:00 часа в административната сграда на „БУРГАСИНВЕСТ“ ООД, находяща се на адрес: гр. Бургас, ул. „Шейново“ № 8.
ІІ. Оправомощава представителя в общото събрание да гласува по предложенията от дневния ред, както следва: 

1. Вземане на решение за предявяване на искове на дружеството срещу  бившият управител на дружеството Атанас Щерев и назначава .................................... за представител  за водене на процеса срещу него.

2. Приемане на промени в дружествения договор на дружеството, както следва:
2.1 Отменя чл. 21 от дружествения договор;
2.2 Променя чл. 16, ал.1 от Дружествения договор, като същият приема следната редакция: „Всеки съдружник има толкова гласа в общото събрание, колкото е неговият дял в капитала на дружеството”. 

 В ал.2, изр.1 и изр.2 от  чл.16  вместо ”гласа”   се чете „от гласовете”.

3. Приемане  променения дружествен договор, съобразно взетите по- горе решения и представен проект.

ДИМИТЪР НИКОЛОВ

Кмет на Община Бургас

Съгласувал:
Златина Георгиева

Силвия Божинова
Юрисконсулт ПНО



